Jasmin Moghbeli. Jasmin Moghbeli ( ; talaffuzi: "Jasmin Mogbeli" tug'ilgan sanasi: ) - AQSh dengiz piyodalari korpusi sinov uchuvchisi va NASA astronavti. Massachusets texnologiya instituti, dengiz aspiranturasi va dengiz sinovlari uchuvchilar maktabi bitiruvchisi. Jasmin 2019-yil holatiga ko'ra, 2000 soatdan ortiq parvoz vaqtini o'tkazgan va 150 ta jangovar missiyalarda, shu jumladan Afg'onistondagi janglarda ham ishtirok etgan. Erta hayot va ta'lim. Moghbeli 1983-yil 24-iyunda G'arbiy Germaniyaning Bad Nauxaym shahrida eronlik oilada tug'ilgan. Uning ota-onasi Fereshteh va Kami Mog'beli asli Eronning shimoli-g'arbiy qismidagi Mahobod shahridan bo'lib, 1979-yilgi islom inqilobidan keyin Erondan qochib, AQShga ko'chib o'tishgan. U yerda Nyu-Yorkning Bolduin shahrida yashashgan. Mogbeli talabaligida Nyu-Yorkdagi Bolduin o'rta maktabida va Alabama shtatidagi Xantsvill kosmik lageridagi Ilg'or kosmik akademiyada tahsil olgan. U Massachusets Texnologiya Institutida (MIT) axborot texnologiyalari unversitetida aerokosmik muhandislik bo'yicha bakalavr darajasini oldi. Harbiy martaba. Moghbeli 2005-yilda Qo'shma Shtatlar dengiz piyodalari korpusida ofitser lavozimiga tayinlangan va AH-1 Super Cobrada uchish uchun o'rgatilgan. Dengiz piyodalari korpusida xizmat qilganida, u uch marta chet elga safar qildi va 150 ta jangovar missiyani bajardi. Moghbeli Kaliforniyadagi AQSh harbiy-dengiz aspiranturasida aerokosmik muhandislik bo'yicha magistrlik darajasini oldi, shuningdek, Merilend shtatidagi Patuxent River harbiy-dengiz havo stantsiyasidagi AQSh dengiz sinov uchuvchilar maktabida o'qidi va dengiz piyodalarining Yuma havo stantsiyasida VMX-1 bilan vertolyot sinov uchuvchisi bo'ldi. NASA faoliyati. 2017-yil iyun oyida Moghbeli NASA Astronaut Group 22 a'zosi sifatida tanlandi va keyinchalik ikki yillik mashg'ulotlarni boshladi. 2020-yil yanvar oyida u 13 nafar boshqa NASA astronavt nomzodlari bilan, tayyorlash dasturini tugatdi va rasman unga “kosmik parvozlar, jumladan, Xalqaro kosmik stansiyaga, Artemidaning Oyga va keyinchalik Marsga uchish missiyalari topshirilishi” huquqini berdi. 2022-yil mart oyida u 2023-yilda uchirilishi rejalashtirilgan Xalqaro kosmik stansiyaga SpaceX Crew-7 missiyasi qo‘mondoni etib tayinlandi. Bu uning birinchi kosmik parvozi bo'ladi. Mukofot va unvonlar. Moghbeli to'rtta havo medali, dengiz floti va dengiz piyodalari korpusining maqtov medali va uchta dengiz floti va dengiz piyodalari korpusining muvaffaqiyati medalini oldi. U, shuningdek, 144-sinf faxriy bitiruvchisi sifatida AQSh harbiy-dengiz kuchlari sinov uchuvchi maktabining 144-sinfning eng yaxshi rivojlanish bosqichi II mukofoti va qo'mondon Villi Makkolning eng yaxshi talaba mukofotiga sazovor bo'ldi.